Propit
par vie de sô impuartance storiche, us proponìn achì la
declarazion integrâl di ETA ancje par furlan:
«ETA,
organizazion socialiste rivoluzionarie basche di liberazion nazionâl,
e vûl comunicâ al Popul Basc la fin dal so percors, dopo che i siei
militants e lis sôs militantis a àn ratificât la propueste di
tignî par finîts il cicli storic e la funzion de Organizazion. Tant
che consecuence di cheste decision:
-
ETA
e à dismantelât dal dut la sô struture.
-
ETA
e calcole finide dute la sô ativitât politiche e no sarà plui un
sogjet che al cjape posizions politichis, che al promôf iniziativis
o che si confronte cun altris atôrs.
-
I
e lis ex militantis di ETA a laran indenant a lotâ par un Paîs
Basc unît, indipendent, socialist, di lenghe basche e no
patriarcjâl in altris cjamps, ognidun là che al à miôr, cu la
responsabilitât e cu la onestât di simpri.
ETA
e je nassude cuant che il Paîs Basc al jere in agonie, scjafoiât des
sgrifis dal franchisim e assimilât dal stât jacobin, e cumò, 60
agns dopo, al esist un popul vîf che al vûl jessi paron dal so
avignî, in gracie dal lavôr fat in setôrs diferents e de lote di
diviersis gjenerazions.
ETA
e vûl sierâ il cicli dal conflit che al met cuintri il Paîs Basc
cui stâts [spagnûl e francês] marcât pal ûs de violence
politiche. Cundut achel i stâts a indurin a puartâ indenant chest
cicli, cussients de lôr debolece tun confront che al sedi dome
politic e preocupâts de situazion che e divignarès de soluzion
integrâl dal conflit. Par cuintri ETA no à nissune pôre di chest
senari democratic e e à duncje cjapât cheste decision storiche par
che il procès a pro de libertât e de pâs al ledi indenant par une
altre strade. E je la consecuence logjiche de decision cjapade tal
2011 di bandonâ in maniere definitive la lote armade.
Di
cumò indenant l’impegn principâl al sarà di svilupâ come popul
un procès che al vedi par fondis la union des fuarcis, l’ativisim
popolâr e i acuardis tra sogjets diviers sei par frontâ i efiets
dal conflit, sei par frontâ lis sôs lidrîs politichis e storichis.
Al sarà decisîf dâi cuarp al dirit di decidi par rivâ al
ricognossiment nazionâl. L’indipendentisim di çampe al lavorarà
par che dut chest al puarti ae nassite di un Stât Basc.
Cheste
ultime decision le cjapìn par sburtâ une fase storiche gnove. ETA e
je nassude di chest popul e cumò, dentri di lui, si sfante.
Gora
Euskal Herria askatuta! Vive il Paîs Basc libar!»
Font:
Naiz:,
03/05/18;
EiTB, 03/05/18
fur_Latn fur_Latn fur_Latn eus_Latn fur_Latn fur_Latn fur_Latn fur_Latn fur_Latn unk eus_Latn fur_Latn unk eus_Latn fur_Latn fur_Latn fur_Latn unk tpi_Latn fur_Latn fur_Latn fur_Latn fur_Latn eus_Latn fur_Latn fur_Latn fur_Latn fur_Latn fur_Latn eus_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn scn_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eus_Latn fur_Latn fra_Latn eus_Latn unk nno_Latn